Superliga. “Nasaf” Namanganda ochko yo‘qotdi, OKMK so‘nggi daqiqalardagi gol evaziga “Qizilqum”ni taslim etdi

Futbol bo‘yicha Coca-Cola Superliganing 17-turidan o‘rin olgan ikki o‘yin 26-sentabr, shanba kuni bo‘lib o‘tdi.

“Navbahor” jamoasi o‘z uyida “Nasaf”ni qabul qildi. Birinchi bo‘limda maydonda teng kurash kechdi, qarshiliklar vaziyatlar yaratishda biroz ustunlik kuzatildi. Ikkinchi bo‘limda maydon egalari faollikni oshirdi, biroq uchrashuvdagi hisob o‘yin yakuniga qadar o‘zgarmay qoldi.
“Nasaf” 17-turdan keyin 33 ochko bilan 3-o‘rinda bormoqda, “Navbahor” (22) esa 7-pog‘onadan o‘rin olgan.
OKMK esa o‘z uyida “Qizilqum” bilan kuch sinashdi. Dastlab mehmonlar 11-daqiqada Alisher Sanoyevning golidan keyin oldinga o‘tib oldi. Ikkinchi bo‘lim debyutida navoiyliklar bir o‘yinchi kam bo‘lib qoldi: Erkin Boydullayev ikkinchi sariq kartochkasini olib maydonni tark etdi.
Shundan so‘ng tashabbusni o‘z qo‘liga olgan olmaliqliklar 68-daqiqada muvozanatni tiklashga erishdi. Gol muallifi — Yovan Jokich. Uchrashuvga qo‘shib berilgan vaqtda Zafar Polvonov burchakdan uzatilgan to‘pni boshi bilan darvozaga joylab qo‘ydi va mezbonlarning  g‘alabasini ta’minladi.
Shu tariqa Mirjalol Qosimov jamoasi yana bir bor so‘nggi daqiqalardagi gol evaziga g‘alabani ilib ketdi. OKMK ochkolarini 36 taga yetkazib olgan holda 2-o‘rinda bormoqda. “Qizilqum” (14) esa 11-pog‘onadan joy olgan.
Coca-Cola Superliga
17-tur bahslari
26-sentabr, shanba
“Navbahor”: O‘tkir Yusupov, G‘iyos Komilov, Ivan Solovyov, Aziz Turg‘unboyev, Sardar Telyakov (72.Pavel Golishev, 81), Mirzohid G‘ofurov, Davron Hoshimov, Igor Golban, Islom Rashidxonov (Ehsoni Panshanbe, 46), Abbos G‘ulomov (Islom Isoqjonov, 55), Ruslan Bolov (Shohruh Mahmudxojiyev, 58).
“Nasaf”: Abduvohid Ne’matov, Husniddin Aliqulov, G‘olib G‘aybullayev, Dilshod Rahmatullayev, Dilshod Saitov, Bobir Abdixoliqov, Sharof Muhitdinov, Husayn Norchayev (Oybek Bozorov, 61), Islom Kenjaboyev (Sherzod Nasrullayev, 78), Akmal Mozgovoy (Marko Stanoyevich, 61), Umar Eshmurodov.
Ogohlantirishlar: Aliqulov (42), G‘aybullayev (86), Komilov (90+5).
Gollar: 0:1 – 11 Sanoyev, 1:1 – 68 Jokich, 2:1 – 90+2 Polvonov.
OKMK: Valijon Rahimov, Akmal Shorahmedov, Igor Zonich (Jasur Umarov, 64), Bobur Yo‘ldoshev, Murod Toshmatov, Yovan Jokich, Mirjamol Qosimov (Arslonmurat Amanov, 46), Bahrom Abdurahimov (Shahzod Nurmatov, 55), Sanjar Tursunov, Mate Vatsadze (Zafar Polvonov, 46), Elguja Grigalashvili (Husniddin G‘ofurov, 73).
“Qizilqum”: Ignatiy Nesterov, Vladislav Kasminin, Erkin Baydullayev, Oybek Qilichev (Ilhomjon Kenjayev, 74 (Sunnatilla Abdullajonov, 89)), Ruslan Margiyev, Alisher Sanoyev, Salim Mustafoyev, Sherali Jo‘rayev, Ibrohim Tomiva (Jasur Azimov, 55), Oleg Tolmasov, Jamshid Hasanov (Fayzulla Qambarov, 74).
Ogohlantirishlar: Boydullayev (7), Vatsadze (13), Qilichev (40), Amanov (48), Hasanov (51), Kasminin (51).
Chetlatish: Boydullayev (51).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!